'''Bard College Berlin, A Liberal Arts University''' er et privat [[universitet]] beliggende i [[Berlin]], [[Tyskland]]. Det blev grundlagt som en [[Non-profit organisationer|non-profit]] uddannelsesinstitution i 1999 som ECLA (European College of Liberal Arts) under Stephan Gutzeits ledelse. Den første [[dekan]] var Erika Anika Kiss. Fra [[2003]] til 2012 stod [[Thomas Nørgaard (filosof)|Thomas Nørgaard]] og Peter Hajnal i spidsen for udviklingen af skolens ''curriculum'', studieplaner, og daglige ledelse. Indledningsvis tilbød skolen et seks ugers ''International Summer University''. Kort efter kom to- og etårs-forløb til: ''The Academy Year'' og ''The Programme Year''. De to sidste eksisterer stadig. Bard College Berlin's fireårige ''[[Bachelor of Arts]]'' kom til i oktober 2009. I November 2011 blev ECLA en del af Bard College netværket og blev til Bard College Berlin, A Liberal Arts University. Et 4-årigt BA-forløb i Økonomi, Politik og Samfundsfag vil blive udbudt fra 2014.<ref>[http://www.berlin.bard.edu/academics/economics-politics-and-social-thought/ Economics, Politics, and Social Thought - Bard College Berlin<!-- Bot genereret titel -->]</ref>
''Bard College Berlin'' er i modsætning til de fleste universiteter ikke opdelt i fakulteter og det nuværende curriculum er baseret på sammenhængende værdistudier. Ifølge [[Martha Nussbaum]] er skolen en af få europæise uddannelsesinstitutioner der virkeliggør [[De frie kunster|"liberal arts"]]-idealet (''artes liberales'') <ref>[http://www.newsweek.com/id/46439 Newsweek.com]</ref>. Skolens elever og lærere kommer fra hele verden, og undervisningsproget er engelsk.
Historie Foreninger Organisationer